**Zapojte sa aj vy do Sviečky za nenarodené deti**

**Hlavnou myšlienkou projektu Sviečka za nenarodené deti je spojiť spomienku na všetkých verných zosnulých so spomienkou na deti, ktoré sa nemohli narodiť, lebo zomreli pri potrate. Projekt organizuje Fórum života s cieľom zapojiť do jeho realizácie farnosti, spoločenstvá, rodiny i jednotlivcov na celom Slovensku. Projekt prebehne tento rok už po dvanástykrát počas októbra s vyvrcholením 2. novembra. Je realizovaný s podporou a požehnaním biskupov Slovenska a s podporou katolíckych médií.**

Sviečku za nenarodené deti organizujeme predovšetkým preto, aby sme si všetci, v čase, keď sme citlivejší na mystérium smrti, uvedomili osud detí, ktoré zomreli pri potrate. Zároveň, aby sme v modlitbách pamätali na ich rodičov, na tých, čo umelé potraty vykonávajú alebo ich aktívne podporujú.

Do projektu je možné zapojiť sa viacerými spôsobmi. Predovšetkým modlitbou a ďalšími duchovnými aktivitami konanými v spolupráci s kňazom. Spomienku na zomrelé a usmrtené nenarodené deti je možné vyjadriť večer 2. novembra aj umiestnením symbolických horiacich sviečok do okien našich domovov.

Na informovanie o projekte vo farnostiach, školách a spoločenstvách budú k dispozícii letáčiky a plagáty, ktoré si môžete stiahnuť na stránke Fóra života. Súčasťou projektu je ponuka originálnych sviečok, ktoré budeme v spolupráci s laickými dobrovoľníkmi a s podporou správcov farností ponúkať v kostoloch za dobrovoľný príspevok 1 euro (malá plastová sviečka) a 3 eurá (sklenená sviečka). Výťažok z vyzbieraných príspevkov bude použitý na aktivity Fóra života v oblasti ochrany života a rodiny, aby sme mohli vzdelávať ľudí v oblasti pro-life, realizovať konkrétnu pomoc tehotným ženám a matkám s deťmi v núdzi (Poradňa Alexis – www.alexisporadna.sk a Projekt Zachráňme životy – www.zachranmezivoty.sk), tlačiť informačné letáky a propagačné materiály, realizovať kampaň Deň počatého dieťaťa, organizovať pracovné skupiny k tvorbe národných a nadnárodných stratégií a dokumentov, riešiť dôležité právne otázky týkajúce sa ochrany života a podpory ľudských práv, vyučovať na školách a pod.

**Ponúkame Vám možnosť stať sa spolupracovníkom na projekte. Na druhej strane nájdete informácie o možnosti zapojiť sa do organizovania akcie vo vašej farnosti, škole či spoločenstve.**

#### Ako nám môžete pomôcť

*Sviečka za nenarodené deti*

**Šíriť informácie**

Osobne alebo prostredníctvom kňaza:

* povzbudiť kňaza, aby sa prihovoril veriacim v homílii na tému „úcta k životu“
* so súhlasom kňaza zabezpečiť čítanie oznamu o projekte a o možnosti získania sviečok v kostole na sv. omšiach pribli
* žne v období od 19. 10. do 9. 11. 2014
* so súhlasom kňaza vyvesiť plagát na nástenku v kostole alebo v inom vhodnom priestore

- so súhlasom kňaza umiestniť letáčik s Modlitbou o úctu k životu v kostole

- informovať o projekte miestne médiá

* informovať kňaza i farníkov o výške zbierky vo farnosti (po odoslaní výťažku)

**Zorganizovať modlitebné stretnutie**

V spolupráci s kňazom (s jeho súhlasom) uskutočniť modlitebné stretnutie na vhodnom mieste (klinika, kde sa vykonávajú umelé potraty, pomník nenarodených, cintorín, kaplnka, kríž, kostol) a počas stretnutia sa pomodliť *Modlitbu o úctu k životu,* prípadne inú modlitbu (napr. desiatok ruženca).

**Ponúkať sviečky za nenarodené deti**

So súhlasom kňaza ponúknuť sviečky veriacim po sv. omšiach za finančný príspevok (1€ za sviečku – malú a 3 € za sklenenú). Sviečky môžu byť umiestnené v kostole s pokladničkou s týmto oznamom **(odporúčame vytlačiť ho dostatočne veľkým zreteľným písmom)**:

***Sviečka za nenarodené deti – verejná zbierka***

*Svojím príspevkom 1€ a viac za jednu sviečku podporíte aktivity Fóra života zamerané*

*na ochranu života a rodiny. Ďakujeme a Boh Vás žehnaj.*

*Fórum života, n.f.*

Sviečka za nenarodené deti je označená samolepiacou nálepkou, na ktorej je znázornená v podobe obrysov tváre intimita medzi rodičom a dieťaťom s textom „Sviečka za nenarodené deti“ (malá plastová sviečka) a nálepkou „Chýbaš mi každý deň“ na veľkých sklenených sviečkach.

Materiály Vám môžeme dodať v dvoch variantoch:

**Variant A** - dodáme sviečky aj samolepky (samolepky treba nalepiť na sviečky svojpomocne v spolupráci s miestnymi dobrovoľníkmi, odporúčame malé sviečky po nalepení vrátiť späť do obalu)

**Variant B** - v prípade, že si chcete sviečky zaobstarať sami, môžeme Vám dodať iba samolepky (avšak odoberať od nás sviečky je finančne veľmi výhodné, lebo dávame vyrábať veľké množstvo sviečok)

Minimálny odber sviečok je z distribučných dôvodov 100 ks. V prípade, že uvedený počet je vzhľadom k veľkosti vašej farnosti nereálny, uveďte, prosím, požadovaný počet kusov aj s odôvodnením. Ďakujeme.

**Objednávkový formulár**

V prípade záujmu o spoluprácu, oznámte nám, prosím, na niektorý z nižšie uvedených kontaktov (adresa, e-mail, telefón) **najlepšie do 1. októbra 2014** tieto údaje:

1. Vaše meno, mailový a telefonický kontakt na Vás
2. Meno a adresu, na ktorú máme doručiť zásielku
3. Počet objednávaných sviečok – Variant A , počet nálepiek - Variant B a počet sklenených sviečok
4. Počet letáčikov s *Modlitbou o úctu k životu*
5. Počet plagátov A4

**Nové inštrukcie**

Dobrovoľník pošle **písomný súhlas správcu nehnuteľnosti**, kde sa zbierka koná, s jej realizáciou (vzorové tlačivo Vám zašleme). Potvrdenie je potrebné poslať poštou na adresu Fóra života – Heydukova 14, 811 08 Bratislava. Zároveň dobrovoľník vyvesí **Oznámenie o konaní verejnej zbierky** aj s uvedenou cenou sviečok – malá 1 €, sklenená 3 €. Oznámenie o konaní verejnej zbierky sa vyvesí na viditeľnom mieste tam, kde sa sviečky predávajú.

**Oznámenie o konaní verejnej zbierky, ktoré treba vystrihnúť a nalepiť na viditeľnom mieste pri predaji:**

**Vykonávateľ: Fórum života, o. z.**

**Č. právoplatného rozhodnutia o zápise zbierky do registra zbierok: dáme vedieť**

**Dátum začatia: dáme vedieť**

**Dátum ukončenia: dáme vedieť**

**Účel zbierky: dáme vedieť**

**Malá plastová sviečka – cena 1 €, sklenená sviečka – cena 3 €**

Pozor na jednotné označenie dobrovoľníkov + majte u seba poverenie (zašle Fórum života)!

**Vyzbierané finančné príspevky**

Prosíme, aby ste získané príspevky zaslali **najneskôr do 10. dňa nasledujúceho mesiaca** na číslo účtu ***5033357295/0900*** s ***VS*** (variabilný symbol): ***232*** *a* odkazom pre adresáta – ***vaše meno a názov farnosti***. Ak ste si objednali sviečky aj s nálepkami, pošlite kompletnú vyzbieranú sumu peňazí. Ak ste si objednali len nálepky, pošlete vyzbieranú sumu, od ktorej odpočítate svoje náklady na sviečky. O prijatí sumy budete priebežne informovaní.

**Ďakujeme Všetkým, ktorí sA zapoja do tohto projektu.**

**Kontakty:** Fórum života, Heydukova 14, 811 08 Bratislava,

e-mail: [ela](mailto:kancelaria@forumzivota.sk)[@forumzivota.sk](mailto:forumzivota@forumzivota.sk), tel.: 0904 738 411